b'\n_START_ARTICLE_\nFranc Kozjek\n_START_SECTION_\n\xc5\xbdivljenje in delo\n_START_PARAGRAPH_\nLeta 1961 je diplomiral na Farmacevtsko-biokemi\xc4\x8dni fakulteti v Zagrebu in 1967 doktoriral na medicinski fakulteti v Lyonu. Strokovno se je izpopolnjeval v Franciji in \xc5\xa0vici. Sprva se je zaposlil na Zavodu za farmacijo in preizku\xc5\xa1anje zdravil Socialisti\xc4\x8dne republike Slovenije, od leta 1963 dalje pa je bil zaposlen na univerzitetni katedri za farmacevtiko ljubljanske fakultete za naravoslovje in tehnologijo, od 1975 kot izredni in od 1981 kot redni profesor. Po ustanovitvi Fakultete za farmacijo v Ljubljani je tam nadaljeval z delom univerzitetnega profesorja. Napisal je ve\xc4\x8d u\xc4\x8dbenikov ter strokovnih in znanstvenih \xc4\x8dlankov in poro\xc4\x8dil. Njegova trenutna bibliografija obsega 471 zapisov.\n_START_SECTION_\nOdlikovanja in nagrade\n_START_PARAGRAPH_\nLeta 2000 je prejel \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza zaslu\xc5\xbeno delo na podro\xc4\x8dju farmacije\xc2\xab.'